双调・折桂令拟张鸣善
作者：倪瓒
朝代：元

paragraphs: 草茫茫秦汉陵阙，世代兴亡，却便似月影圆缺。
山人家堆案图书，当窗松桂，满地薇蕨。
侯门深何须刺谒，白云自可怡悦。
到如今世事难说，天地间不见一个英雄，不见一个豪杰。
辛亥过陆庄片帆轻水远山长，鸿雁将来，菊蕊初黄。
碧海鲸鲵，兰苕翡翠，风露鸳鸯。
问音信何人谛当，想情怀旧日风光。
杨柳池塘，随处凋零，无限思量。